Las Vegas Raiders

Ne RAIDERS!

Ne Las Vegas RAIDERS, se equipoj profesional ne Futbol Americano. Yejemet mawiltiat tik ne Liga Nacional ne Futbol. Ne RAIDERS nesik ka Oakland California ka se shikipil chiknawi tzunti yey pual shiwit, tik ne AFL, Liga Americana ne Futbol. Yejemet yawit pal Los Angeles California tik se shikipil chiknawi tzunti nawi pual ume shiwit. Yejemet yawit senpa ka Oakland California tik ne se shikipil chiknawi tzunti nawi pual kashtul shiwit. Wan ukseuk yejemet yawit ka Las Vegas tik ne ume shikipil se pual shiwit. 

Ne RAIDERS kipiat nawi cajcapeonatoj. Se tik ne AFL wan yey tik ne NFL. Tik ne RAIDERS katka nemi miak majmawiltianimet melka nemi yey muchi yek, Tom Flores, Jim Plunket, wan Ted Hendricks. 

Tom Flores ne achtu mawiltiani, Tatuktiani asistiente, wan Tatuktiani iwan Tatanoywan Meshiku chanej tik ne NFL. Yaja kipia nawi cajcampeonatoj. Se tik ne AFL iwan Kansas City Chiefs, Super Bowl (Wey Wakal) Nawi. Wan yey tik ne NFL iwan Ne RAIDERS, Super Bowl matakti se, Super Bowl Kashtul, wan  Super Bowl Kashtul yey. Tom Flores nusan ne Tajtaketzani pal Ne RAIDERS pal se pual shiwit. Yaja nemi Salon ne Fama pal majmawiltianimet profesional ne NFL.

Jim Plunket ne ukseuk katka mawiltiani profesional ne Futbol Americano iwan inan Meshiku chanej wan ijikman ka Nuevo Meshiku. Yaja mawiltij kashtul se shiwit iwan RAIDERS. Yaja kipia ume cajcampeonatoj iwan Ne RAIDERS, ne Super Bowl (Wey Wajkal) kashtul wan Super Bowl kashtul yey. Yaja nusan kipia ne premioj “Ne Mawiltiani sujsul valioso”, wan miak premioj profesional wan tik ne tamachtiluyan. 

Ukseuk mawiltiani sujsul yek nesik ne tunal se, metzti matakti se, se shikipil chiknawi tzunti, ume pual chikume shiwit. Ume tzunti se pual kiloj. Se takat sujsul kojtik (2.1 metroj) wan tzunshilut, wan tejtetzilnaj. Yaja nesik ka ne Kwawtemala, Kwawtemala, itukey Ted Hendricks. Yaja kipia nawi cajcapeonatoj, Super Bowl (Wey Wakal) makwil iwan ne Minnesota Vikings, wan Super Bowl matakti se, Super Bowl Kashtul, wan Super Bowl kashtul yey iwan Ne RAIDERS. Yaja kipia sujsul premioj wan reconocimientos individuales. Yaja katka ne tatuktiani tik ne Futbol Americano. 

Ne RAIDERS tesu ganar su tesu kipiat tejemet chanej.

Ipanpa uni:

 RAIDERS.com
 LOS RAIDERS

Ijilpika:

 YouTube.com / Tom Flores
 wikipedia.com/ Tom Flores
 Wikipedia.com/ Jim Plunket 
 Wikipedia.com/ Ted Hendricks